આ અંગે મળતી માહિતી અનુસાર સુરત જિલ્લાના બારડોલી તાલુકાનાં કડોદ નજીક આવેલ હરીપુરા ગામની સીમમાં હાજર ગૌરક્ષકોની ટીમને માહિતી મળી હતી કે એક મારુતિ વાન નંબર જીજે 5 એફએફ 1092માં ગૌમાંસ ભરીને હરીપુરા કોઝવે પરથી પસાર થવાની છે. આ દરમ્યાન ગૌરક્ષકોની ટીમે બાતમી વાળી મારુતિ વાન અટકાવવાનો પ્રયત્ન કરતાં મારુતિ વાનના ચાલક વાનનું ટાયર ફાટી જતાં વાન મૂકીને ભાગી છૂટ્યો હતો. ગૌરક્ષકોની ટીમે વાનમાં તપાસ કરતાં કંતાનના 8 કોથળામાંથી 560 કિલો શંકાસ્પદ માંસ મળી આવ્યું હતું. જે અંગે પોલીસને જાણ કરાતા બારડોલી પોલીસ સ્થળ પર આવી એફએસએલની મદદથી માંસનું પરીક્ષણ કરતાં ગૌમાંસ હોવાનું બહાર આવ્યું હતું. જેથી પોલીસે 560 કિલો ગૌમાંસ જેની કુલ કિમત રૂ. 11 હજાર 200 તેમજ 35000 રૂપિયાની વાન મળી કુલ 46 હજાર 200 રૂપિયાનો મુદ્દામાલ કબ્જે કરી પકડાયેલ વાનના ચાલક વિરુદ્ધ ગુનો નોંધી તપાસ હાથ ધરી છે.